Tianmen

Tianmen, laŭ simpligita ĉina skribo 天门, laŭ tradicia ĉina skribo 天門, laŭ pinjino Tiānmén estas subprefektujnivela (foje konsiderata distriktonivela) milionurbo en provinco Hubejo en Ĉina Popola Respubliko. La loknomo signifas: "ĉiela pordego". Tianmen devenis de la Ĉielpordegaj Montoj (signifantaj "tianmen" en la ĉina), kiuj situas nordokcidente de la urbego, kiu cetere estis honorita kiel "Nacia Civilizita Urbo" de la ĉina registaro en 2014. Loĝantaro En 2022 la subprefektujnivela loĝantaro estis 1 105 800 homoj. La milionurbo havas vastan diasporon tutmonde en pli ol 40 landoj. Geografio Tianmen situas sur la ebenaĵo 32 m super la marnivelo sur areo 2622 km² kaj konsistas el 25 dividoj. Ĉinĝou troviĝas 21, Ŝjantao 43, Jiĉang 99, provinca sidejo Vuhano 196, Ŝanhajo 873, ĉefurbo Pekino 1063 km laŭ [1]. Historio En tiu areo estis trovitaj prahistoriaj antikvaj komunumoj el la neolitiko 7-8 mil aĝaj. La hodiaŭa loknomo estis konata ekde 1726. La distrikto Tianmen estis levita al distriktonivela urbo en 1987 kaj subprefektujnivela urbo en 1994. Trafiko Tianmen estas trafika nodo. Aparte menciindas la fervoja linio Ŝanhajo - Vuhano - Ĉengduo. Klimato La klimato estas humida subtropika kun musona influo laŭ klimata klasifiko de Köppen: Cfa. La jara averaĝa temperaturo estas 17 °C kaj varias inter 13-22 °C. Jare averaĝe pluvas 1122 mm, en ĉiuj monatoj pluvas, sed la pluvo kulminas julie, malkulminas decembre. La averaĝaj neĝtagoj estas 9. Fontoj WikiTrans